open-index/open-wikipedia-markdown huggingface dataset:
ศิลปกรรมสิ่งทอ

**ศิลปกรรมสิ่งทอ** () เป็นศิลปะและงานฝีมือที่ใช้เส้นใยพืช สัตว์หรือสังเคราะห์เพื่อสร้างวัตถุใช้สอยหรือตกแต่ง

ประวัติศาสตร์ของศิลปกรรมสิ่งทอยังเป็นประวัติศาสตร์การค้าระหว่างประเทศด้วย สีย้อมม่วงไทร์เป็นสินค้าสำคัญในเมดิเตอร์เรเนียนโบราณ เส้นทางสายไหมนำผ้าไหมจีนสู่อินเดีย ทวีปแอฟริกาและยุโรป รสนิยมใยผ้าหรูหรานำเข้านำสู่กฎหมายป้องกันความฟุ่มเฟือยระหว่างยุคกลางและยุคฟื้นฟูศิลปวิทยา การปฏิวัติอุตสาหกรรมเป็นการปฏิวัติเทคโนโลยีสิ่งทอ การผลิตด้วยเครื่องจักรคอตตอนจิน สปินนิงเจนนีและพาวเวอร์ลูม และนำสู่การกบฏลัดไดท์


หมวดหมู่:ประเภทของศิลปะ
กีฬาสกีข้ามทุ่งในโอลิมปิกฤดูหนาว 2018

**กีฬาสกีข้ามทุ่งในโอลิมปิกฤดูหนาว 2018**  เป็นการแข่งขันกีฬาสกีข้ามทุ่ง หรือกีฬาสกีครอสคันทรี ที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 10–25 กุมภาพันธ์ พ.ศ. 2561 โดยได้จัดขึ้นที่  ศูนย์กีฬาครอสคันทรีแอลเพนเซีย

ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 12 รายการ คือ ประเภททีมชาย 6 รายการ และประเภททีมหญิง 6 รายการ โดยแต่ละรายการจะมีนักกีฬา 313 คน จาก 65 ประเทศ

## ตารางการแข่งขัน
ตารางการแข่งขัน 12 กิจกรรมในชนิดกีฬานี้
**หมายเหตุ**: เวลาจะยึดตามเวลามาตรฐานเกาหลี (UTC+9)

## รอบคัดเลือก
### สรุปผลการคัดเลือก

## ประเทศที่เข้าร่วม
มีนักกีฬาทั้งหมด 313 คนจาก 65 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)

 ประเทศที่เข้าร่วมครั้งแรก

## สรุปเหรียญรางวัล
### ตารางเหรียญรางวัล

### ประเภทชาย

### ประเภทหญิง

## อ้างอิง

*
2018
ส
แขวงบางยี่เรือ

**บางยี่เรือ** เป็นแขวงหนึ่งในพื้นที่เขตธนบุรี กรุงเทพมหานคร เป็นที่ตั้งสำนักงานเขตธนบุรี

## ประวัติ
ชื่อ "บางยี่เรือ" เป็นคำที่เรียกเพี้ยนมาจากคำว่า "บังยิงเรือ" สืบเนื่องจากพื้นที่นี้ในอดีต ก่อนการสถาปนากรุงธนบุรี โดยสมเด็จพระเจ้าตากสินมหาราชไม่นาน พระองค์ได้ใช้สถานที่แห่งนี้เป็นตำบลดักซุ่มยิงเรือพม่าในสงครามคราวกู้เอกราช เนื่องจากเป็นพื้นที่ ๆ มีชัยภูมิเหมาะสม เพราะอยู่ติดริมน้ำ คือ คลองบางหลวง (คลองบางกอกใหญ่ในปัจจุบัน), คลองบางน้ำชน และคลองท่าพระ โดยมีชาวมอญหรือรามัญที่หลบหนีกองทัพพม่ามาพึ่งพระบรมโพธิสมภาร และปลูกบ้านเรือนอยู่แถบนี้เป็นกำลังสำคัญให้การช่วยเหลือด้วย 

ต่อมาในกรุงรัตนโกสินทร์ บางยี่เรือมีฐานะเป็นอำเภอ ขึ้นอยู่กับจังหวัดธนบุรี เดิมมีชื่อว่า "อำเภอราชคฤห์" ได้เปลี่ยนชื่อเมื่อปี พ.ศ. 2459 ต่อมาได้มีการปรับปรุงระเบียบการปกครองขึ้นใหม่ โดยอำเภอบางยี่เรือนั้นมีพื้นที่ติดกับจังหวัดพระนคร ซึ่งเป็นศูนย์การการค้าขายใกล้เคียงกับจังหวัดพระนคร ด้วยความนิยมที่เรียกอำเภอที่เป็นที่ตั้งจังหวัดว่า อำเภอเมือง จึงเรียกอำเภอธนบุรี ว่า "อำเภอเมือง จังหวัดธนบุรี" ด้วยความที่เคยเป็นราชธานีมาก่อน และเพื่อเฉลิมพระเกียรติของสมเด็จพระเจ้าตากสินมหาราช จึงได้มีพระราชกฤษฎีกาเปลี่ยนชื่ออำเภอบางยี่เรือ เป็น "อำเภอธนบุรี" เมื่อปี พ.ศ. 2482 และได้รับการปรับเปลี่ยนจนกลายเป็นแขวงในที่สุด ดังในปัจจุบัน

## ที่ตั้งและอาณาเขต
แขวงบางยี่เรือตั้งอยู่ทางเหนือของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
* **ทิศเหนือ** ติดต่อกับแขวงวัดท่าพระ (เขตบางกอกใหญ่) และแขวงหิรัญรูจี (เขตธนบุรี) มีคลองบางกอกใหญ่และถนนอินทรพิทักษ์เป็นเส้นแบ่งเขต
* **ทิศตะวันออก** ติดต่อกับแขวงสมเด็จเจ้าพระยา แขวงคลองสาน และแขวงคลองต้นไทร (เขตคลองสาน) มีถนนรอบวงเวียนใหญ่ ถนนสมเด็จพระเจ้าตากสิน และคลองบางไส้ไก่เป็นเส้นแบ่งเขต
* **ทิศใต้** ติดต่อกับแขวงสำเหร่และแขวงบุคคโล มีถนนกรุงธนบุรีและถนนราชพฤกษ์เป็นเส้นแบ่งเขต
* **ทิศตะวันตก** ติดต่อกับแขวงตลาดพลู มีคลองบางน้ำชนเป็นเส้นแบ่งเขต

## สถานที่สำคัญ
* วงเวียนใหญ่
* ถนนสมเด็จพระเจ้าตากสิน
* สถานีรถไฟวงเวียนใหญ่
* แยกบางยี่เรือ
* ถนนอินทรพิทักษ์
* ถนนเทอดไท
* วัดราชคฤห์วรวิหาร (วัดบางยี่เรือเหนือ, วัดบางยี่เรือใน)
* วัดจันทารามวรวิหาร (วัดกลาง)
* วัดอินทารามวรวิหาร (วัดบางยี่เรือใต้, วัดใต้)
* สำนักงานเขตธนบุรี
* วัดเวฬุราชิณ
* ที่ทำการไปรษณีย์ตลาดพลู 
* มัสยิดสวนพลู
* สถานีตำรวจนครบาลบางยี่เรือ
* สะพานเนาวจำเนียร

## อ้างอิง

## แหล่งข้อมูลอื่น
* 

บางยี่เรือ
กีฬาทวิกีฬาฤดูหนาวในโอลิมปิกฤดูหนาว 2018

**กีฬาทวิกีฬาฤดูหนาวในโอลิมปิกฤดูหนาว 2018** เป็นการแข่งขันกีฬาทวิกีฬาฤดูหนาว หรือกีฬาไบแอธลอน ที่จัดขึ้นในเมืองพย็องชัง, ประเทศเกาหลีใต้ ระหว่างวันที่ 9–23 กุมภาพันธ์ พ.ศ. 2561 โดยได้จัดแข่งขันขึ้นที่ ศูนย์กีฬาไบแอธลอนอัลเพนเซีย

การแข่งขัน กีฬาทวิกีฬาฤดูหนาวครั้งนี้มีการแข่งขันทั้งหมด 11 รายการ ได้แก่ ชาย 5 รายการ, หญิง 5 รายการ และประเภททีมผสม โดยทั้ง 11 รายการจะมีนักกีฬาทั้งหมด 219 คน จาก 39 ประเทศ

## ตารางการแข่งขัน
ตารางข้างล่างนี้เป็นตารางการแข่งขันทั้งหมด 11 รายการ

เวลาจะยึดตามเวลามาตรฐานเกาหลี (UTC+9).

;หมายเหตุ
* บุคคลหญิง 15 กิโลเมตร ได้เลื่อนการแข่งขันจากวันที่ 14 กุมภาพันธ์ ไปยัง 15 กุมภาพันธ์ เนื่องจากประสบปัญหาลมที่พัดอย่างรุนแรง

## รอบคัดเลือก
### สรุปผลการคัดเลือก

## ประเทศที่เข้าร่วม
มีนักกีฬาทั้งหมด 219 คนจาก 28 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย) 

 ประเทศที่เข้าร่วมครั้งแรก

## สรุปเหรียญรางวัล
### ตารางเหรียญรางวัล

### ประเภทชาย

### ประเภทหญิง

### ประเภทผสม

## อ้างอิง

*
2018
ท
ขนมฝรั่งกุฎีจีน

**ขนมฝรั่ง** หรือเป็นที่รู้จักในชื่อ **ขนมฝรั่งกุฎีจีน** เป็นขนมไทยอย่างหนึ่ง ที่มีประวัติยาวนานมาตั้งแต่กรุงธนบุรีเป็นราชธานี โดยเป็นขนมที่อยู่คู่กับชุมชนชาวไทยเชื้อสายโปรตุเกส คือ ชุมชนกุฎีจีน ในเขตธนบุรี และชุมชนบ้านเขมร ในเขตดุสิต กรุงเทพมหานคร ซึ่งทั้งสองชุมชนนี้มีตำรับการทำขนมที่แตกต่างกันออกไปเล็กน้อย

ในประเทศกัมพูชามีขนมรูปแบบเดียวกัน เรียกว่า *นมบารัง* (, *นํบารำง*; ) ซึ่งเชื่อว่าตกทอดมาจากชาวโปรตุเกส

## ประวัติ
ขนมฝรั่งกุฎีจีน เป็นขนมที่ได้รับอิทธิพลมาจากขนมโปรตุเกสเช่นเดียวกับขนมไทยหลายอย่าง เช่น ทองหยิบ, ทองหยอด, ฝอยทอง หรือลูกชุบ ตั้งแต่ยุคกรุงศรีอยุธยาตอนกลาง รัชสมัยสมเด็จพระนารายณ์มหาราช โดยท้าวทองกีบม้า หรือ มารี กีมาร์  ตัวขนมเป็นตำรับของขนมแบบโปรตุเกส โดยใช้วัตถุดิบสามอย่าง คือ  แป้งสาลี, ไข่เป็ด และน้ำตาลทราย ตีให้ส่วนผสมเข้ากันจนขึ้นฟูและเทลงแม่พิมพ์ โดยไม่ผสมผงฟู, ยีสต์ หรือสารกันบูด จากนั้นโรยด้วยลูกเกด, ลูกพลับอบแห้ง, ฟักเชื่อม และน้ำตาลทราย ซึ่งได้รับอิทธิพลมาจากขนมของจีน โดยชาวจีนเชื่อว่าเมื่อรับประทานฟักเชื่อมแล้วจะก่อให้เกิดความร่มเย็น ส่วนน้ำตาลทรายจะเกิดความมั่งคั่งไม่รู้จบเหมือนกับน้ำตาลทรายที่นับเม็ดไม่ได้ ส่วนพลับอบแห้งและลูกเกด ก็เป็นผลไม้ที่มีราคาและมีคุณค่าทางอาหารอีกด้วย  แล้วจึงนำไปเทใส่แม่พิมพ์แล้วอบจนสุกโดยใช้วิธีอบแบบโบราณด้วยเตาถ่าน ขนมฝรั่งในชุมชนกุฎีจีนมีความกรอบนอก นุ่มใน

ขณะที่ขนมฝรั่งในชุมชนบ้านเขมร ซึ่งเป็นชุมชนโปรตุเกสอีกแห่ง ตัวเนื้อขนมปังจะมีความนิ่ม นุ่มฟู ไม่กรอบ โรยหน้าเพียงแค่ฟักแห้งกับลูกเกดเท่านั้น และไม่โรยน้ำตาลอย่างกุฎีจีน และจัดทำเฉพาะในช่วงเทศกาลสำคัญทางศาสนาภายในชุมชนของตนเท่านั้น

## การจำหน่าย
เดิมทีขนมฝรั่งกุฎีจีนจะทำกันเฉพาะในช่วงเทศกาลสำคัญทางศาสนาและแจกจ่ายรับประทานกันเองในครอบครัวหรือชุมชนเชื้อสายโปรตุเกส เช่น คริสต์มาส ต่อมาเมื่อได้รับความนิยมและเป็นที่รู้จักกันมากขึ้น
จึงมีการทำออกมาขาย  จนมีคำร้องคล้องจองกันของผู้ค้า เมื่อนำขนมออกไปเร่ขายเพื่อดึงดูดความสนใจผู้ซื้อว่า *"อ้อยจีนบางใหญ่ อ้อยไทยบางคูวัด ข้าวหลามตัดวัดระฆัง ขนมฝรั่งกุฎีจีน แม่เอ๊ย"* อันบ่งบอกได้ถึงอดีตที่เคยรุ่งเรืองของอาหารพื้นถิ่นและการค้าขายในแถบนี้ ซึ่งในอดีตก็จะมีขายเฉพาะในช่วงปลายปีเท่านั้น อันตรงกับช่วงเทศกาลคริสต์มาส

ปัจจุบันที่ชุมชนกุฎีจีนเหลือร้านที่ทำและจำหน่ายขนมฝรั่งกุฎีจีนเพียงไม่กี่รายเท่านั้น

## อ้างอิง

## แหล่งข้อมูลอื่น
* 


หมวดหมู่:อาหารคริสต์มาส
หมวดหมู่:ขนมปังไทย
หมวดหมู่:ชุมชนกุฎีจีน
คาบาร์โรกิส

**เทศบาลคาบาร์โรกิส** เป็นเทศบาลศูนย์กลางของจังหวัดคีรีโน ประเทศฟิลิปปินส์ ในปี ค.ศ. 2015 มีประชากรประมาณ 30,582 คน

## บารังไกย์
เทศบาลคาบาร์โรกิส แบ่งเขตการปกครองออกเป็น 17 บารังไกย์

## อ้างอิง

## แหล่งข้อมูลอื่น

* เว็บไซต์อย่างเป็นทางการ 
* QuirinoProvince.org
* Philippine Standard Geographic Code
* Philippine Census Information
* Local Governance Performance Management System 

หมวดหมู่:จังหวัดคีรีโน
หมวดหมู่:เมืองในเขตลัมบักนางคากายัน
สี่โรคสิ่งแวดล้อมใหญ่ของประเทศญี่ปุ่น

เป็นกลุ่มโรคจากน้ำมือมนุษย์ที่เกิดจากมลภาวะสิ่งแวดล้อมเนื่องจากบริษัทญี่ปุ่นจัดการขยะอุตสาหกรรมไม่เหมาะสม เกิดครั้งแรกใน ค.ศ. 1912 ส่วนอีกสามโรคเกิดในคริสต์ทศวรรษ 1950 และ 1960

เนื่องจากคดีความ การเผยแพร่ และการกระทำอื่นต่อบริษัทที่รับผิดชอบต่อมลภาวะ ตลอดจนการตั้งหน่วยงานสิ่งแวดล้อมใน ค.ศ. 1971 ความตระหนักของสาธารณะเพิ่มขึ้นและการเปลี่ยนแปลงวัตรอุตสาหกรรม อุบัติการณ์ของโรคเหล่านี้จึงลดลงหลังคริสต์ทศวรรษ 1970

## อ้างอิง

หมวดหมู่:ภัยพิบัติสิ่งแวดล้อมในประเทศญี่ปุ่น
หมวดหมู่:สุขภาพในประเทศญี่ปุ่น
หมวดหมู่:มลภาวะในประเทศญี่ปุ่น
หมวดหมู่:ภัยพิบัติทางการแพทย์ในประเทศญี่ปุ่น
หมวดหมู่:มลภาวะทางน้ำในประเทศญี่ปุ่น
หมวดหมู่:4 (จำนวน)
2017 แอลพีจีเอทัวร์

**2017 แอลพีจีเอทัวร์** เป็นฤดูกาลการแข่งขันกอล์ฟของสตรีจากทั่วโลก โดยเริ่มต้นฤดูกาลที่ประเทศบาฮามาส ในวันที่ 26 มกราคม และสิ้นสุดฤดูกาลในวันที่ 19 พฤศจิกายน ที่เมืองเนเปิลส์ รัฐฟลอริดา ประเทศสหรัฐอเมริกา ในฤดูกาลนี้มีจำนวนรายการแข่งขันทั้งหมด 33 รายการ เงินรางวัลรวม 63,200,000 ดอลลาร์สหรัฐ

## ตารางการแข่งขันและผลการแข่งขัน
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (นับเฉพาะรายการที่เป็นทางการของแอลพีจีเอทัวร์เท่านั้น)

*รายการแข่งขันที่แสดงเป็น **ตัวหนา** หมายถึงรายการเมเจอร์
* จิน ยอง โค ชนะการแข่งขันในตอนที่ยังไม่ได้เป็นสมาชิกของแอลพีจีเอทัวร์

## สถิติประจำฤดูกาล
**ผู้นำอันดับเงินรางวัล**

''ดูอันดับทั้งหมด'' 

**ผู้นำอันดับคะแนนเฉลี่ย**

''ดูอันดับทั้งหมด'' 

## รางวัลประจำปี
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
***รางวัลผู้เล่นยอดเยี่ยมแห่งปี** มอบให้กับผู้เล่นที่ทำคะแนนสะสมตลอดทั้งปีได้สูงที่สุด
**ชนะเลิศ:  ซอง ฮยอน ปาร์ค และ  โซ ยอน รยู  รองชนะเลิศ: –

***รางวัลถ้วยโทรฟี่** มอบให้ผู้เล่นที่ทำสกอร์เฉลี่ยต่ำที่สุดในปีนั้น
**ชนะเลิศ:  เล็กซี ทอมป์สัน  รองชนะเลิศ:  ซอง ฮยอน ปาร์ค

***รางวัลผู้เล่นหน้าใหม่ยอดเยี่ยมแห่งปี** มอบให้ผู้เล่นหน้าใหม่ที่ทำคะแนนสะสมตลอดทั้งปีได้สูงที่สุด
**ชนะเลิศ:  ซอง ฮยอน ปาร์ค  รองชนะเลิศ:  แองเจิล หยิน

## อ้างอิง

## แหล่งข้อมูลอื่น
*เว็บไซต์ทางการ

หมวดหมู่:แอลพีจีเอ
ปานาอัดปาร์กแอนด์สเตเดียม

**ปานาอัดปาร์กแอนด์สเตเดียม** หรือ **ปานาอัดสเตเดียม** เป็นสนามกีฬาอเนกประสงค์ในสวนและศูนย์กีฬาปานาอัด บารังไกย์มานซิลิงกัน นครบาโคล็อด ประเทศฟิลิปปินส์ สวนและสนามมีพื้นที่ 25 เฮกตาร์ และมีต้นยูคาลิปตัสทั้งหมด 60,000 ต้น

ปานาอัดใช้จัดการแข่งขันกีฬาโดยเฉพาะฟุตบอล เคยใช้จัดงานซีเกมส์ 2005 และเอเอฟซีแชลเลนจ์คัพ 2012 รอบคัดเลือก นัดพบกับมองโกเลีย สนามกีฬาแห่งนี้ยังเป็นสนามเหย้าของสโมสรฟุตบอลเซเรส–เนกรอส

## เหตุการณ์สำคัญ
รายชื่อกิจกรรมต่าง ๆ ที่จัดขึ้นที่สนามแห่งนี้

* 1998 Centennial Palarong Pambansa
* ฟุตบอลหญิงชิงแชมป์เอเชีย 1999
* 22nd Southeast Asian Age Group Swimming Championships
* ASEAN under 19 Football Championship
* Sanya Samakki Cup Negros Splash-In 1999 (SEA Interclub Age Group Swimming Championship)
* ASEAN Secondary Level Track and Field Competition
* 2000 Millennium Palarong Pambansa
* National Underwater Hockey Championships
* ASEAN Women’s Football Championships 
* ฟุตบอลในซีเกมส์ 2005
* ฟุตบอลชิงแชมป์แห่งชาติอาเซียน 2007 รอบคัดเลือก
* 2011 PFF National Men's U-23 Championship
* กีฬาแห่งชาติฟิลิปปินส์ 2011
* เอเอฟซีเพรซิเดนต์คัพ 2014
* เอเอฟซีคัพ ฤดูกาล 2559
* เอเอฟซีคัพ ฤดูกาล 2560
* ฟิลิปปินส์ฟุตบอลลีก ฤดูกาล 2017
* เอเชียนคัพ 2019 รอบคัดเลือก
* เอเอฟซีคัพ ฤดูกาล 2561
* ฟิลิปปินส์ฟุตบอลลีก ฤดูกาล 2018
* พีเอฟแอลคัพ ฤดูกาล 2018
* ฟุตบอลชิงแชมป์แห่งชาติอาเซียน 2018

## อ้างอิง

## แหล่งข้อมูลอื่น
* 

หมวดหมู่:สนามฟุตบอลในประเทศฟิลิปปินส์
หมวดหมู่:สนามกีฬาในประเทศฟิลิปปินส์
หมวดหมู่:จังหวัดเนโกรสโอกซีเดนตัล
สนามกีฬาฟิลิปปิน

**สนามกีฬาฟิลิปปิน** () หรือ **สนามกีฬามหาวิทยาลัยนิวเอรา** เป็นสนามกีฬาอเนกประสงค์ในจังหวัดบาลูคัน ประเทศฟิลิปปินส์ โดยถูกสร้างขึ้นข้าง ๆ ฟิลิปปินอารีนา ซึ่งเป็นโรงละครที่ใหญ่ที่สุดในโลก สนามแห่งนี้มีความจุ 25,000 ที่นั่งซึ่งเป็นสนามที่มีความจุมากที่สุดของประเทศ มีความจุเป็นสองเท่าของรีซัลเมโมเรียลสเตเดียม สนามกีฬาแห่งชาติซึ่งมีความจุ 12,000 ที่นั่ง

## อ้างอิง

## แหล่งข้อมูลอื่น

หมวดหมู่:สนามฟุตบอลในประเทศฟิลิปปินส์
หมวดหมู่:สนามกีฬาในประเทศฟิลิปปินส์
หมวดหมู่:จังหวัดบูลาคัน
สนามกีฬาอนุสรณ์ริซัล

**รีซัลเมโมเรียลแทร็กแอนด์ฟุตบอลสเตเดียม** หรือ **รีซัลเมโมเรียลสเตเดียม** () เป็นสนามกีฬาแห่งชาติของประเทศฟิลิปปินส์ และเป็นสนามหลักของเอเชียนเกมส์ 1954 และกีฬาซีเกมส์ในครั้งที่ฟิลิปปินส์เป็นเจ้าภาพ สนามได้รับการปรับปรุงในปี ค.ศ. 2011 หลังจากที่พบว่ามีสภาพทรุดโทรมและแย่มาก สนามแห่งนี้เป็นสนามเหย้าอย่างเป็นทางการของฟุตบอลทีมชาติฟิลิปปินส์และสโมสรฟุตบอลเมรัลโคมะนิลา

## เหตุการณ์สำคัญ
### กีฬา
*ซีเกมส์ 2019 

## อ้างอิง

## แหล่งข้อมูลอื่น

* Rizal Memorial Stadium photo  at WorldStadiums.com

หมวดหมู่:สนามกีฬาในประเทศฟิลิปปินส์
หมวดหมู่:สนามฟุตบอลในประเทศฟิลิปปินส์
หมวดหมู่:สนามกีฬาแห่งชาติ
หมวดหมู่:กีฬาในมะนิลา
หมวดหมู่:สิ่งก่อสร้างในมะนิลา
หมวดหมู่:ฟุตบอลทีมชาติฟิลิปปินส์
เอาคส์บวร์คอาเรนา

**เอาคส์บวร์คอาเรนา** () หรือชื่อตามผู้สนับสนุนว่า **เวเวคา-อาเรนา** () เป็นสนามฟุตบอลตั้งอยู่ที่เมืองเอาคส์บวร์ค รัฐบาวาเรีย ประเทศเยอรมนี และเป็นสนามเหย้าของสโมสรฟุตบอลเอาคส์บวร์ค ปัจจุบันมีความจุ 30,660 ที่นั่ง และมีแผนขยายความจุเป็น 49,000 ที่นั่งในอนาคต สนามแห่งนี้ถูกสร้างขึ้นเพื่อแทนที่สนามเหย้าเดิมของสโมสร ชื่อว่า โรเซอเนาชตาดีอ็อน (Rosenaustadion)

## อ้างอิง

## แหล่งข้อมูลอื่น

* Announcement of naming rights deal
* More stadium information
* Impuls Arena

หมวดหมู่:สนามฟุตบอลในประเทศเยอรมนี
หมวดหมู่:สนามกีฬาฟุตบอลโลกหญิง 2011
หมวดหมู่:สิ่งก่อสร้างในรัฐไบเอิร์น
สตีฟ คูแกน

**สตีฟ คูแกน** (Steve Coogan) มีชื่อเต็มว่า **สตีเฟ่น จอห์น คูแกน** เป็นนักแสดงชาวอังกฤษที่มีชื่อเสียงด้านคอเมดี้ เกิดเมื่อวันที่ 14 ตุลาคม พ.ศ. 2508 ผลงานที่ทำให้รู้จักกันดีนั่นคือ *[[80 วัน จารกรรมฟัดข้ามโลก]]*,  *Night at the Museum* ทั้งสามภาค และภาพยนตร์ด้านคอมเมดี้จำนวนมาก

## อ้างอิง
* สตีฟ คูแกน รับบทแทน ฟิลิป ซีมัวร์ ฮอฟ แมน
* สตีฟ คูแกน ร่วมทับแสดงหนังเรื่อง My Idiot Brother ด้วย

หมวดหมู่:นักแสดงอังกฤษ
หมวดหมู่:ชาวอังกฤษเชื้อสายไอริช
แผ่นดินไหวในรัฐวาฮากา พ.ศ. 2561

**แผ่นดินไหวรัฐวาฮากา พ.ศ. 2561** () เกิดขึ้นเมื่อวันที่ 16 กุมภาพันธ์ พ.ศ. 2561 เวลา 17:39 น. ตามเวลาท้องถิ่น (23:39 ตามเวลาสากลเชิงพิกัด) ในซิเอร์รามาเดรเดลซูร์ ที่รัฐวาฮากา รัฐทางใต้ของประเทศเม็กซิโก แผ่นดินไหวในครั้งนี้มีขนาด 7.2 ตามมาตราขนาดโมเมนต์ ระดับความรุนแรงที่รู้สึกได้อยู่ในระดับ VII (''แรงมาก'') แผ่นดินไหวมีจุดศูนย์กลางระดับความลึก 24.6 กิโลเมตร ตามรายงานได้กล่าวว่ามีผู้บาดเจ็บเพียงแค่ 2 คนจากเหตุแผ่นดินไหวในครั้งนี้ แต่ในเวลาต่อมาเกิดเหตุเฮลิคอปเตอร์กองทัพตก ส่งผลให้มีผู้เสียชีวิต 14 คน มีผู้บาดเจ็บ 15 คน

## เฮลิคอปเตอร์ตก

เฮลิคอปเตอร์ทางทหาร ยูเอช-60 แบล็กฮอว์ก ในขณะนั้นมีผู้โดยสารบนอากาศยานเฮลิคอปเตอร์ 4 คน ได้แก่ มูราด, นาเวิร์ด, ผู้บัญชาการปกป้องพลเรือนของรัฐ และบุคคลอีกหนึ่งคน ซึ่งกำลังเดินทางไปเมืองซานเตียโก ยามิลเตเปก ในขณะที่กำลังนำจอดบนภาคพื้นดิน นักบินได้เกิดการเสียการควบคุมอากาศยาน อากาศยานเฮลิคอปเตอร์ได้ตกทับรถสองคันที่จอดที่ลานกว้าง ครอบครัวเจ้าของรถได้อาศัยหลับนอนในรถตอนช่วงกลางคืนในระหว่างช่วงเกิดเหตุแผ่นดินไหว มีผู้เสียชีวิตทั้งหมด 14 คน และบาดเจ็บอีก 15 คน ทั้ง 4 คนบนอากาศยานเฮลิคอปเตอร์รอดชีวิตได้

## คลังภาพ

ไฟล์:2018_Oaxaca_earthquake.svg|ตารางแมกนิจูดแผ่นดินไหวรัฐวาฮากา พ.ศ. 2561
ไฟล์:2018_Oaxaca_earthquake_map.svg|แผนที่แผ่นดินไหวรัฐวาฮากา พ.ศ. 2561


## อ้างอิง

วาฮากา 2561
วาฮากา 2561
แยกเสือป่า

**แยกเสือป่า** () เป็นทางแยกหนึ่งในพื้นที่กรุงเทพมหานคร เป็นสี่แยกในแขวงสัมพันธวงศ์ เขตสัมพันธวงศ์ เป็นจุดตัดระหว่างถนนเสือป่า, ถนนเจริญกรุง และถนนราชวงศ์

โดยได้ชื่อ "เสือป่า" มาจากถนนเสือป่าอันเป็นถนนที่ตัดขึ้นในรัชสมัยพระบาทสมเด็จพระมงกุฎเกล้าเจ้าอยู่หัว และได้รับพระราชทานชื่อในปี พ.ศ. 2464

แยกเสือป่า ตั้งอยู่ใกล้กับโรงพยาบาลกลาง โรงพยาบาลในสังกัดสำนักการแพทย์ กรุงเทพมหานคร ปัจจุบันเป็นแหล่งจำหน่ายแหล่งใหญ่ของสินค้าเครื่องใช้ไฟฟ้าและเทคโนโลยีในชีวิตประจำวัน เช่น อุปกรณ์และของตกแต่งโทรศัพท์มือถือทั้งจำหน่ายปลีกและค้าส่ง โดยมีอาคารศูนย์การค้าตั้งเป็นหลักแหล่งอีกทั้งยังเป็นที่ตั้งของโรงพิมพ์หนังสือพิมพ์ภาษาจีนเกียฮั้ว ตงง้วน รายวัน (ศิรินคร) เช่นเดียวกับหนังสือพิมพ์ซิงเสียนเยอะเป้า ที่อยู่ทางแยกเอส. เอ. บี.ที่อยู่ใกล้เคียง นอกจากนี้แล้วยังเป็นที่ตั้งของอาคารห้างขายยาเบอร์ลิน อาคารที่เคยเป็นคลีนิกและร้านขายยาและผลิตยาเกาแก่ที่เปิดดำเนินกิจการมาตั้งแต่ปี พ.ศ. 2475 โดย น.พ.ชัย ไชยนุวัติ หรือ หมอเบอร์ลิน ตัวอาคารมีความสวยงามและเก่าแก่ด้วยสถาปัตยกรรมแบบเรเนซองส์, นีโอคลาสสิก และปัลลาดีโอ ตามสมัยนิยมในยุคนั้น ปัจจุบัน อาคารแห่งนี้มิได้ใช้เป็นที่ผลิตยาอีกแล้ว แต่ได้ปรับปรุงให้เป็นพิพิธภัณฑ์เพื่อเป็นอนุสรณ์แด่ น.พ.ชัย และเป็นร้านกาแฟ

## อ้างอิง

เสือป่า
เสือป่า
ถนนพลับพลาไชย

[thumb|250px|แยกพลับพลาไชยในมุมมองจาก[ถนนหลวง ถนนพลับพลาไชยคือถนนที่เป็นจุดตัด]]

**ถนนพลับพลาไชย** () ถนนสายหนึ่งในพื้นที่เขตป้อมปราบศัตรูพ่าย กรุงเทพมหานคร มีจุดเริ่มที่แยกแปลงนาม อันเป็นทางแยกที่ตัดระหว่างถนนเจริญกรุงกับถนนแปลงนามในแขวงป้อมปราบ จากนั้นทอดยาวไปจนถึงแยกพลับพลาไชย  อันเป็นห้าแยกที่เป็นจุดตัดกับถนนหลวงและถนนไมตรีจิตต์ และไปสิ้นสุดที่แยกอนามัย อันเป็นจุดตัดกับถนนบำรุงเมืองในแขวงวัดเทพศิรินทร์ รวมความยาวประมาณ 1.1 กิโลเมตร

ถนนพลับพลาไชยเป็นถนนที่มีสถานที่สำคัญ ๆ หลายแห่งตั้งอยู่ เช่น มูลนิธิป่อเต็กตึ๊ง, สถานีตำรวจนครบาลพลับพลาไชย 1 และ 2 (สน.พลับพลาไชย 1 และ 2) ที่ดูแลพื้นที่ย่านเยาวราชทั้งหมด และรวมไปถึงบริเวณใกล้เคียง เช่น วงเวียน 22 กรกฎาคม, โรงพยาบาลหัวเฉียว, โรงพยาบาลกลาง เป็นต้น, วัดคณิกาผล, ศาลเจ้าหลีตีเมี้ยว, วัดเทพศิรินทราวาสราชวรวิหาร, องค์การตรวจสอบการใช้อำนาจรัฐ (ภาคประชาชน), สมาคมส่งเสริมวิชาชีพ ผู้สื่อข่าวหนังสือพิมพ์ วิทยุและโทรทัศน์ (แห่งประเทศไทย) เป็นต้น

ชื่อ "พลับพลาไชย" มาจากชื่อของวัดพลับพลาชัย อันเป็นวัดเก่าแก่ที่ตั้งอยู่บริเวณนี้ มีประวัติมาตั้งแต่ยุคกรุงศรีอยุธยาและกรุงธนบุรี โดยในอดีตสถานที่บริเวณนี้มีลักษณะเป็นโคกหรือเนินดินขนาดใหญ่ และมีการตั้งคอกวัวไว้ที่นี่ด้วย จึงนิยมเรียกกันว่า "วัดโคก" หรือ "วัดคอก" จนมาถึงรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงเปลี่ยนนามของวัดแห่งนี้ใหม่ เป็น "วัดพลับพลาชัย" เนื่องจากเป็นสถานที่ตั้งพลับพลาในการซ้อมรบของกองเสือป่ารักษาดินแดน

ในเดือนกรกฎาคม พ.ศ. 2517 เคยเกิดเหตุจลาจลขึ้นที่ถนนพลับพลาไชย เหตุการณ์ได้ลุกลามบานปลายจากเหตุเล็กน้อยที่เจ้าหน้าที่ตำรวจได้จับกุมคนขับรถแท็กซี่รายหนึ่งไปคุมขังไว้ด้วยข้อหาจอดรถผิดกฎจราจร กลายเป็นเหตุการณ์ที่มีผู้บุกล้อมสถานีตำรวจพลับพลาไชย เขต 2 (สถานีตำรวจนครบาลพลับพลาไชย 2 ในปัจจุบัน) และยิงปืนใส่กันจนกลายเป็นเหตุการณ์รุนแรงลุกลามไปทั่ว ในที่สุดเมื่อเจ้าหน้าที่ตำรวจควบคุมไม่ได้ เจ้าหน้าที่ทหารต้องเข้ามาจัดการแทน ถึงขั้นต้องมีการประกาศสถานการณ์ฉุกเฉินโดยรัฐบาล เหตุการณ์มาสิ้นสุดหลังผ่านไปถึง 5 วัน มีผู้เสียชีวิตทั้งหมด 26 ศพ บาดเจ็บ 120 คน โดยมีเบื้องหลังเป็นการปะทะของแก๊งมาเฟียท้องถิ่นสองแก๊ง

นอกจากนี้แล้ว บริเวณห้าแยกพลับพลาไชยถือเป็นย่านชุมชนชาวจีนอีกแห่งหนึ่งเช่นเดียวกับเยาวราชที่อยู่ใกล้เคียง โดยอาคารต่าง ๆ ที่อยู่รายล้อมมีความเก่าแก่ที่ผสมผสานสถาปัตยกรรมแบบไทย-จีนและตะวันตก ได้อย่างสวยงาม และที่ถนนพลับพลาไชยบริเวณมูลนิธิป่อเต็กตึ๊งและห้าแยกพลับพลาไชยยังมีร้านอาหารที่ขึ้นชื่อหลายอย่าง เช่น ข้าวขาหมู, ราดหน้า, ข้าวต้มและอาหารตามสั่ง, ข้าวต้มปลา, ก๋วยเตี๋ยวเย็นตาโฟ รวมถึงหอยทอดที่ได้รับการแนะนำเป็นบีบกูร์ม็องจากมิชลินไกด์อีกด้วย

## อ้างอิง

## แหล่งข้อมูลอื่น
*
จังหวัดเอาโรรา

**จังหวัดเอาโรรา** (; อีโลกาโน: Probinsia ti Aurora) เป็นจังหวัดในเขตกิตนางลูโซนของประเทศฟิลิปปินส์ อยู่ติดกับทะเลฟิลิปปิน เมืองหลักคือบาเลร์ มีอาณาเขตติดต่อกับจังหวัดเกซอน, บูลาคัน, นูเอวาเอซีฮา, นูเอวาวิซคายา, คีรีโน และอีซาเบลา

ก่อนปี ค.ศ. 1979 เอาโรราเคยเป็นส่วนหนึ่งของจังหวัดเกซอน โดยชื่อจังหวัดเอาโรรานั้น ตั้งชื่อตาม เอาโรรา อารากอน ภริยาของมานูเอล เอเล. เกซอน อดีตประธานาธิบดีฟิลิปปินส์

## อ้างอิง

## แหล่งข้อมูลอื่น

* 
* 


เอาโรรา
หมวดหมู่:รัฐและดินแดนที่ก่อตั้งในปี พ.ศ. 2522
จังหวัดบาตาอัน

**จังหวัดบาตาอัน** ( ; กาปัมปางัน: Lalawigan ning Bataan) เป็นจังหวัดในเขตกิตนางลูโซนของประเทศฟิลิปปินส์ มีเมืองหลักคือบาลังกา ครอบคลุมพื้นที่ส่วนใหญ่ของคาบสมุทรบาตาอันของเกาะลูซอน จังหวัดบาตาอันมีอาณาเขตติดต่อกับจังหวัดซัมบาเลสและปัมปังกาทางทิศเหนือ, ติดกับทะเลจีนใต้ทางทิศตะวันตก, ติดกับอ่าวซูบิกทางทิศตะวันตกเฉียงเหนือ และติดกับอ่าวมะนิลาทางทิศตะวันออก

เหตุการณ์สำคัญทางประวัติศาสตร์ที่เกิดขึ้นที่จังหวัดแห่งนี้ คือ สงครามบาตาอัน ซึ่งเกิดขึ้นก่อนการบุกยึดของกองทัพบกจักรวรรดิญี่ปุ่นในสงครามโลกครั้งที่สอง

## ภูมิศาสตร์

จังหวัดบาตาอันมีพื้นที่ 1,372.98 ตารางกิโลเมตร ครอบคลุมพื้นที่คาบสมุทรบาตาอันซึ่งเป็นพื้นที่ขยายของเทือกเขาซัมบาเลสที่ยื่นลงไปในทะเลจีนใต้ ปิดล้อมจนเกิดเป็นอ่าวมะนิลา ทางด้านทิศเหนือของคาบสมุทรคือ ภูเขานาติบ (ความสูง )

## อ้างอิง

## แหล่งข้อมูลอื่น

* 
* 
* เว็บไซต์ทางการของจังหวัดบาตาอัน


บาตาอัน
หมวดหมู่:รัฐและดินแดนที่ก่อตั้งในปี พ.ศ. 2497
จังหวัดบูลาคัน

**จังหวัดบูลาคัน** (ตากาล็อก: Lalawigan ng Bulacan; กาปัมปางัน: Lalawigan ning Bulacan) (PSGC: [031400000](http://www.nscb.gov.ph/activestats/psgc/province.asp?provcode=031400000&regName=REGION%20III%20(Central%20Luzon)) ; '''ISO''': PH-BUL) เป็นจังหวัดในเขตกิตนางลูโซนบนเกาะลูซอน ประเทศฟิลิปปินส์ อยู่ห่างจากมะนิลาไปทางทิศเหนือประมาณ  และเป็นส่วนหนึ่งของเขตพิเศษวงแหวนตัวเมืองเมโทรลูซอน จังหวัดบูลาคันก่อตั้งขึ้นเมื่อวันที่ 15 สิงหาคม ค.ศ. 1578

จังหวัดบูลาคันมีบารังไกย์ 569 แห่ง จากเทศบาลทั้งหมด 21 แห่ง และมีนคร 3 แห่ง โดยมีศูนย์กลางอยู่ที่มาโลโลส จังหวัดบูลาคันอยู่ทางด้านทิศเหนือโดยตรงของเมโทรมะนิลา และตั้งอยู่บนชายฝั่งด้านทิศเหนือและตะวันออกของอ่าวมะนิลา

ในปี ค.ศ. 2015 จังหวัดบูลาคันมีประชากรประมาณ 3,292,071 คน มากที่สุดในเขตกิตนางลูโซน และมากเป็นอันดับที่ 2 ของประเทศ

## ภูมิอากาศ




## อ้างอิง

## แหล่งข้อมูลอื่น

* 
* 
* Bulacan PH
* Philippine Standard Geographic Code


บูลาคัน
หมวดหมู่:รัฐและดินแดนที่ก่อตั้งในปี พ.ศ. 2121
แยกวัดตึก

**แยกวัดตึก** () เป็นทางแยกแห่งหนึ่ง ในแขวงสัมพันธวงศ์ และแขวงจักรวรรดิ เขตสัมพันธวงศ์ กรุงเทพมหานคร เป็นสี่แยกตัดกันระหว่างถนนเยาวราชกับถนนจักรวรรดิ ถือได้ว่าเป็นส่วนปลายของถนนเยาวราช

ชื่อ "วัดตึก" ของทางแยกได้มาจากชื่อของวัดชัยชนะสงคราม หรือที่เคยเรียกกันว่า วัดตึก ซึ่งเดิมเคยเป็นบ้านของเจ้าพระยาบดินทรเดชา (สิงห์ สิงหเสนี) ซึ่งตัวอาคารเดิมนั้นส่วนใหญ่เป็นตึก เมื่อถวายที่ให้สร้างเป็นวัด ผู้คนจึงนิยมเรียกขานกันว่า วัดตึก ซึ่งตั้งอยู่ใกล้กับทางแยก

ถนนจักรวรรดิจากแยกวัดตึก เป็นการจราจรแบบทางเดียวไปสิ้นสุดที่เชิงสะพานพระปกเกล้าที่ข้ามแม่น้ำเจ้าพระยาไปยังฝั่งธนบุรี และเป็นจุดตัดระหว่างพื้นที่แขวงจักรวรรดิ เขตสัมพันธวงศ์ กับพื้นที่แขวงวังบูรพาภิรมย์ เขตพระนคร อีกด้วย

ปัจจุบัน บริเวณแยกวัดตึกเป็นที่ตั้งของร้านขายยาสมุนไพรทั้งแผนจีนและแผนไทย ที่มีประวัติเก่าแก่ยาวนานมากกว่า 100 ปี   และบริเวณเวิ้งนาครเขษมด้านถนนเยาวราช ที่มุ่งหน้าไปยังสะพานภาณุพันธ์ ยังปรากฏป้ายรถรางป้ายสุดท้ายของกรุงเทพมหานคร และของประเทศไทยหลงเหลืออยู่ด้วย

## สถานที่สำคัญใกล้เคียง
*ซอยวานิช 1 (สำเพ็ง, ตรอกหัวเม็ด)
*วัดชัยชนะสงคราม (วัดตึก)
*คลองถม
*เวิ้งนาครเขษม
*วัดจักรวรรดิราชาวาสวรมหาวิหาร (วัดสามปลื้ม)
*วัดบพิตรพิมุขวรวิหาร (วัดเชิงเลน, วัดตีนเลน)
*มหาวิทยาลัยเทคโนโลยีราชมงคลรัตนโกสินทร์ วิทยาเขตบพิตรพิมุข จักรวรรดิ
*สถานีตำรวจนครบาลจักรวรรดิ (สน.จักรวรรดิ)

## อ้างอิง

วัดตึก
วัดตึก
โรงเรียนโนนแดงวิทยาคม

thumb|200px|right|ต้นแดง ต้นไม้ประจำโรงเรียน

**โรงเรียนโนนแดงวิทยาคม** () เป็นโรงเรียนประจำตำบลโนนแดง อำเภอบรบือ จังหวัดมหาสารคาม เดิมเป็นโรงเรียนสาขาของโรงเรียนบรบือวิทยาคาร ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต บรบือ

## ประวัติโรงเรียน
โรงเรียนโนนแดงวิทยาคมจัดตั้งขึ้นเมื่อปี พ.ศ. 2534 เป็นสาขาของโรงเรียนบรบือวิทยาคาร มีนายสนิท แนบกลาง เป็นผู้ประสานงาน ครั้งแรกเปิดทำการสอนที่อาคารเอนกประสงค์ โรงเรียนบ้านโนนแดงซึ่งได้รับความอนุเคราะห์จากอาจารย์ใหญ่โรงเรียนบ้านโนนแดง ในขณะนั้นคือ อาจารย์มโน ตัลวัน 

ในปี พ.ศ. 2535 นายสนิท แนบกลาง พร้อมด้วยคณะกรรมการหมู่บ้าน และคณะกรรมการสถานศึกษาได้ยื่นเรื่องขอที่ดินบริเวณโคกยาวจากสภาตำบลโนนแดงเพื่อก่อสร้างอาคารเรียนชั่วคราว เป็นเนื้อที่ 50 ไร่ ก่อสร้างอาคารเรียนชั่วคราวขึ้นที่โคกยาว 

ต่อมาวันที่ 18 กุมภาพันธ์ พ.ศ. 2536 โรงเรียนได้รับอนุมัติจัดตั้งเป็นโรงเรียนมัธยมศึกษาประจำตำบลโนนแดง สังกัดกรมสามัญศึกษา และได้รับงบประมาณในการก่อสร้างอาคารเรียนแบบเบ็ดเสร็จ ก, ข, ค จำนวน 1 ชุด

ปัจจุบันโรงเรียนโนนแดงวิทยาคมเป็นโรงเรียนมัธยมศึกษาขนาดเล็กให้บริการการศึกษาในระดับมัธยมศึกษาปีที่ 1-6

## สัญลักษณ์
### สัญลักษณ์ประจำโรงเรียน


ไฟล์:ตราโรงเรียนโนนแดงวิทยาคม.jpg|thumbnail||200x200px|center|ตราประจำโรงเรียน
ไฟล์:สีเขียวเหลือง.jpg|center|thumb|200x200px|สีประจำโรงเรียน


***สีประจำโรงเรียน** เขียว - เหลือง
***ต้นไม้ประจำโรงเรียน** ต้นแดง
### ปรัชญาและอัฒลักษณ์
***ปรัชญา** นตฺถิ ปญฺญาสมา อาภา - แสงสว่างเสมอด้วยปัญญา ไม่มี
***เอกลักษณ์** ส่งเสริมสุขภาพ มุ่งเน้นคุณธรรม นำชุมชนพัฒนา
***อัฒลักษณ์** มีความรู้ สุขภาพดี มีวินัย
thumb|300px|right|ป้ายหน้าโรงเรียน
## ทำเนียบผู้บริหาร

## อาคาร สถานที่

## การจัดการศึกษา
### หลักสูตร
โรงเรียนโนนแดงวิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
* กลุ่มสาระการเรียนรู้ภาษาไทย
* กลุ่มสาระการเรียนรู้ภาษาต่างประเทศ
* กลุ่มสาระการเรียนรู้คณิตศาสตร์
* กลุ่มสาระการเรียนรู้วิทยาศาสตร์
* กลุ่มสาระการเรียนรู้สังคมศึกษา ศาสนา และวัฒนธรรม
* กลุ่มสาระการเรียนรู้พลศึกษาและสุขศึกษา
* กลุ่มสาระการเรียนรู้ศิลปะ
* กลุ่มสาระการเรียนรู้การงานอาชีพและเทคโนโลยี
### แผนการเรียน
* ระดับมัธยมศึกษาตอนต้น

* ระดับมัธยมศึกษาตอนปลาย

## อ้างอิง

## ข้อมูลเพิ่มเติม
* เว็บไซต์โรงเรียนโนนแดงวิทยาคม 

หมวดหมู่:โรงเรียนในอำเภอบรบือ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
หมวดหมู่:โรงเรียนที่ก่อตั้งในปี พ.ศ. 2536
กาแล็กซี (เพลง)

**"GALAXY"** เป็นซิงเกิลของ D GERRARD ร่วมกับ กบ The X Factor ประพันธ์เนื้อร้อง-แต่งทำนอง และเรียบเรียงโดย D GERRARD ออกจำหน่ายครั้งแรกในวันที่ 24 พฤศจิกายน พ.ศ. 2560

## เนื้อหา
เนื้อหาเพลงกล่าวถึง เรื่องราวความรักที่ไม่ได้สวยงามอย่างที่คิดฝัน แต่ในความฝันความรักสวยงามเสมอ และยังทำให้รู้สึกอยากมอบความรักให้กับคนรักแบบสุด ๆ ไม่ว่าจะเป็น ยามรัก หรือ ยามลา

## การตอบรับ
เพลง "GALAXY" ติดอันดับสูงสุดที่ 14 จากการจัดอันดับของ Joox ในชาร์ต จูกซ์ท็อป 50 ชาร์ต เพลงไทย ประจำวันที่ 11 ธันวาคม พ.ศ. 2560 และติดอันดับสูงสุดที่ 6 จากการจัดอันดับของ Joox ในชาร์ต จูกซ์ท็อป 50 ชาร์ต ประจำวันที่ 12 กุมภาพันธ์ พ.ศ. 2561
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:ซิงเกิลในสังกัดเวย์เฟอร์เรคคอร์ดส
หมวดหมู่:ซิงเกิลในสังกัดวอร์เนอร์มิวสิก ไทยแลนด์
แยกราชวงศ์

**แยกราชวงศ์** () ทางแยกหนึ่งในพื้นที่แขวงสัมพันธวงศ์ เขตสัมพันธวงศ์ กรุงเทพมหานคร เป็นสี่แยกที่เป็นจุดตัดกันของถนนเยาวราชกับถนนราชวงศ์

แยกราชวงศ์ ได้ชื่อมาจากถนนราชวงศ์ ที่มีปลายทางเป็นท่าราชวงศ์ เป็นท่าเรือข้ามฟากไปยังท่าดินแดง ในพื้นที่เขตคลองสาน ฝั่งธนบุรี และให้บริการเรือด่วนเจ้าพระยา  ในอดีตเป็นท่าเรือสินค้าและการพาณิชย์ที่มีความสำคัญอย่างยิ่ง ในช่วงรัชสมัยพระบาทสมเด็จพระจุลจอมเกล้าเจ้าอยู่หัว ต่อเนื่องจนถึงรัชสมัยพระบาทสมเด็จพระมงกุฎเกล้าเจ้าอยู่หัว บริเวณนี้เป็นแหล่งรวมของภัตตาคารร้านอาหารระดับสูงหลายแห่งที่มีชื่อเสียงเพื่อรองรับพระบรมวงศานุวงศ์, ชนชั้นสูง ตลอดจนชนชั้นกลางระดับสูง ใช้เป็นที่พบปะสังสรรค์หรือรับประทานอาหารมื้อค่ำกัน 

ในเทศกาลตรุษจีนของปี พ.ศ. 2561 มีการจัดงานและจัดให้ถนนเยาวราชเป็นถนนคนเดิน จึงมีการปิดการจราจรของถนนเยาวราชตั้งแต่วงเวียนโอเดียนจนถึงแยกราชวงศ์  จากเดิมจะปิดแต่เฉพาะช่วงวงเวียนโอเดียน ตั้งแต่แยกลำพูนไชยถึงแยกเฉลิมบุรีเท่านั้น

## อ้างอิง

ราชวงศ์
ราชวงศ์
สิ่งพิมพ์เผยแพร่

**การพิมพ์เผยแพร่** หรือ **การประกาศโฆษณา** () หมายถึง การทำให้เนื้อหาเข้าถึงได้ต่อสาธารณชน แม้ว่าการใช้คำนี้โดยเฉพาะอาจมีความแตกต่างกันตามประเทศ แต่ปกติใช้กับข้อความ ภาพหรือเนื้อหาเสียง-ภาพ รวมทั้งเอกสาร (หนังสือพิมพ์ นิตยสาร แคตาล็อก เป็นต้น)

## ประเภทของสิ่งพิมพ์เผยแพร่

### ประเภทวัสดุ
มีสิ่งพิมพ์เผยแพร่หลายชนิดวัสดุมาก ตัวอย่างเช่น
* หนังสือ: หน้าที่ยึดติดกันระหว่างปกสองด้าน เพื่อให้บุคคลอ่านหรือเขียน
* อนุสาร (booklet): ใบปลิวที่มีกระดาษมากกว่าหนึ่งแผ่น ปกติยึดติดกันแบบเดียวกับหนังสือ
* บรอดไซด์ (broadside): กระดาษใหญ่แผ่นเดียวพิมพ์ด้านเดียว ซึ่งออกแบบมาให้ติดกับผนัง ผลิตตั้งแต่คริสต์ศตวรรษที่ 16–19 เลิกผลิตแล้วหลังพัฒนาหนังสือพิมพ์และนวนิยายราคาถูก
* ใบปลิว (flyer): กระดาษแผ่นเล็กที่พิมพ์ข้างเดียว ออกแบบมาเพื่อแจกไม่คิดค่าจ่าย
* แผ่นพับ (leaflet): กระดาษแผ่นเดียวพิมพ์สองข้างและพับ
* วารสาร (journal): หนังสือที่มีกระดาษเปล่าข้างในเพื่อให้คุณเขียนสารสนเทศส่วนบุคคลลงไป 
* จดหมายข่าว (newsletter): ข่าว แผ่นพับ จุลสารหรือหนังสือพิมพ์ที่แจกให้ผู้ชมเฉพาะกลุ่ม
* หนังสือพิมพ์: สิ่งพิมพ์เผยแพร่หลายหน้าที่พิมพ์ข่าว กีฬา สารสนเทศและโฆษณา 
* นิตยสาร: หนังสือที่มีปกหน้าและหลัง พิมพ์สารสนเทศและโฆษณา
* การพิมพ์เผยแพร่อิเล็กทรอนิกส์

## อ้างอิง

หมวดหมู่:สิ่งพิมพ์
โรงเรียนยางวิทยาคม

**โรงเรียนยางวิทยาคม** เป็นโรงเรียนประจำตำบลยาง อำเภอบรบือ จังหวัดมหาสารคาม เดิมเป็นโรงเรียนสาขาของโรงเรียนดงใหญ่วิทยาคม รัชมังคลาภิเษก ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต บรบือ

## ประวัติโรงเรียน
โรงเรียนยางวิทยาคม ก่อตั้งเมื่อ ปี พ.ศ. 2536 เป็นสาขาของโรงเรียนดงใหญ่วิทยาคม รัชมังคลาภิเษก แรกเริ่มมีจำนวนนักเรียน 90 คนโดยมี นายสังคม  โคตรสีเขียว เป็นผู้ประสานงาน

ปี พ.ศ. 2540 วันที่ 8 พฤษภาคม พ.ศ.  2540 ได้รับอนุมัติจากกระทรวงศึกษาธิการ ให้จัดตั้งเป็นโรงเรียนมัธยมศึกษา มีชื่อว่า โรงเรียนยางวิทยาคม โดยมี นายสังคม  โคตรสีเขียว เป็นอาจารย์ใหญ่คนแรก

ปัจจุบันมีโรงเรียนได้เปิดทำการสอนระดับชั้นมัธยมศึกษาปีที่ 1 - 6 ตามหลักสูตรการศึกษาขั้นพื้นฐาน กระทรวงศึกษาธิการ 

## สัญลักษณ์


ไฟล์:ตราโรงเรียนยางวิทยาคม.jpg|thumbnail||200x200px|center|ตราประจำโรงเรียน


***อัฒลักษณ์** ความรู้ คู่คุณธรรม
thumb|300px|right|ป้ายหน้าโรงเรียน

## ทำเนียบผู้บริหาร

## อาคาร สถานที่
ประกอบด้วยอาคารเรียนถาวร 3 หลัง อาคารอเนกประสงค์ โรงอาหาร สนามฟุตบอล
## การจัดการศึกษา
### หลักสูตร
โรงเรียนยางวิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
* กลุ่มสาระการเรียนรู้ภาษาไทย
* กลุ่มสาระการเรียนรู้ภาษาต่างประเทศ
* กลุ่มสาระการเรียนรู้คณิตศาสตร์
* กลุ่มสาระการเรียนรู้วิทยาศาสตร์
* กลุ่มสาระการเรียนรู้สังคมศึกษา ศาสนา และวัฒนธรรม
* กลุ่มสาระการเรียนรู้พลศึกษาและสุขศึกษา
* กลุ่มสาระการเรียนรู้ศิลปะ
* กลุ่มสาระการเรียนรู้การงานอาชีพและเทคโนโลยี
### แผนการเรียน
* ระดับมัธยมศึกษาตอนต้น

* ระดับมัธยมศึกษาตอนปลาย

## อ้างอิง

## ข้อมูลเพิ่มเติม
* เว็บไซต์โรงเรียนยางวิทยาคม 

หมวดหมู่:โรงเรียนในอำเภอบรบือ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
หมวดหมู่:โรงเรียนที่ก่อตั้งในปี พ.ศ. 2536
ท่าเรือ

**ท่าเรือ** เป็นสิ่งอำนวยความสะดวกพาณิชย์ทางทะเลซึ่งอาจมีท่าเทียบเรือตั้งแต่หนึ่งแห่งขึ้นไปที่เรือสามารถเทียบเพื่อบรรจุและปล่อยผู้โดยสารและสินค้า ปกติท่าเรือตั้งอยู่ที่ชายฝั่งทะเลหรือชะวากทะเล แต่ท่าเรือบางแห่ง เช่น ฮัมบวร์คหรือแมนเชสเตอร์ ตั้งอยู่ลึกเข้าไปในแผ่นดิน ซึ่งเรือจากทะเลสามารถเข้าถึงได้โดยทางแม่น้ำหรือคลอง เนื่องจากท่าเรือทำหน้าที่เป็นท่าขาเข้าของผู้อพยพกับทหารในช่วงสงคราม ทำให้ท่าเรือหลายแห่งมีการเปลี่ยนแปลงทางเชื้อชาติและวัฒนธรรมอย่างมากตลอดทั้งประวัติศาสตร์

ท่าเรือมีส่วนสำคัญต่อเศรษฐกิจโลกอย่างมาก โดยร้อยละ 70 ของการค้าสินค้าทั่วโลกโดยมูลค่าผ่านท่าเรือ ด้วยเหตุผลนี้ ทำให้ที่อยู่อาศัยบริเวณท่าเรือมักมีประชากรหนาแน่น ซึ่งจัดเตรียมแรงงานไว้ทำงานและจัดการสินค้าและบริการที่เกี่ยวข้องกับท่าเรือ ปัจจุบัน การพัฒนาท่าเรือที่เติบโตเร็วสุดอยู่ในทวีปเอเชีย ซึ่งเป็นทวีปที่มีท่าเรือใหญ่สุดและวุ่นวายที่สุดของโลกอันดับต้น ๆ เช่น สิงคโปร์ เซี่ยงไฮ้และหนิงโป-โจวชานของจีน ใน ค.ศ. 2020 ท่าเรือที่วุ่นวายที่สุดในโลกคือท่าเรือเฮลซิงกิในประเทศฟินแลนด์ ถึงกระนั้น มีท่าเรือขนาดเล็กจำนวนมากที่มีไว้เพื่อการท่องเที่ยวท้องถิ่นหรืออุตสาหกรรมปลา

## ดูเพิ่ม
* ท่าเรือบก (Dry port)

## อ้างอิง

## แหล่งข้อมูลอื่น

*Port Industry Statistics, American Association of Port Authorities
*Information on yachting facilities at ports around the world from Noonsite.com
*Social & Economic Benefits of PORTS from "NOAA Socioeconomics" website initiative
* Antunes, Cátia: ''Early Modern Ports, 1500-1750'', European History Online, Mainz: Institute of European History, 2011, retrieved: November 2, 2011.


หมวดหมู่:คำศัพท์การเดินเรือ
ท่านหญิงไซโง

**ท่านหญิงไซโง** (, 1552 – 1 กรกฎาคม 1589) หรือ **ไซโง โนะ สึโบะเนะ** () ภรรยาน้อยคนโปรดของ โทะกุงะวะ อิเอะยะซุ ซะมุไรผู้รวมแผ่นดินให้เป็นปึกแผ่นในช่วงปลาย คริสต์ศตวรรษที่ 16 และปกครองญี่ปุ่นในฐานะ โชกุน และเธอเป็นมารดาของโชกุนคนที่ 2 แห่ง รัฐบาลโชกุนโทะกุงะวะ โทะกุงะวะ ฮิเดะตะดะ

หมวดหมู่:บุคคลในยุคเอโดะ
หมวดหมู่:อนุภรรยาชาวญี่ปุ่น
มาเอดะ โทชิอิเอะ

**มาเอดะ โทชิอิเอะ** (, 15 มกราคม 1538 – 27 เมษายน 1599) เป็นหนึ่งในขุนพลชั้นนำของ โอดะ โนบูนางะ ในช่วงยุคอาซูจิ–โมโมยามะถึงยุคเซ็งโงกุ พ่อของเขาคือมาเอดะ โทชิมาซะ เป็นบุตรคนที่ 4 จากพี่น้องทั้งหมด 7 คน มีชื่อเมื่อวัยเด็กว่า **อินูจิโยะ** ()

## อ้างอิง
 

หมวดหมู่:ซามูไร
หมวดหมู่:ไดเมียว
หมวดหมู่:บุคคลในยุคมูโรมาจิ
หมวดหมู่:บุคคลในยุคอาซูจิ–โมโมยามะ
หมวดหมู่:บุคคลจากนาโงยะ
หมวดหมู่:ข้ารับใช้ตระกูลโอดะ
หมวดหมู่:ข้ารับใช้ตระกูลโทโยโตมิ
ไทยลีก 4 ฤดูกาล 2561 – โซนภาคเหนือ

**[[ไทยลีก 4 ฤดูกาล 2561]] โซนภาคเหนือ** () (เป็นที่รู้จักในชื่อ ไทยลีก 4 ออมสินลีก) ฤดูกาลที่สองของ ไทยลีก 4 นับแต่ก่อตั้งลีกเมื่อ พ.ศ. 2560 มีทั้งหมด 7 สโมสรเข้าร่วมแข่งขันในฤดูกาลนี้

## สโมสรที่เข้าร่วมแข่งขัน

ฤดูกาล 2561 มี 7 สโมสรเข้าแข่งขันในโซนภาคเหนือ ได้แก่

**หมายเหตุ**:  ย้ายไปใช้สนามกีฬาองค์การบริหารส่วนจังหวัดตากในการแข่งขันสามนัดสุดท้าย

## ตารางคะแนน

## ผลการแข่งขันเลกที่ 1 และเลกที่ 2 สำหรับแต่ละทีม

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

## ผลการแข่งขันเลกที่ 3 สำหรับแต่ละทีม

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

## สถิติประจำฤดูกาล

### ผู้ทำประตูสูงสุด
:*ณ วันที่ 8 กรกฎาคม พ.ศ. 2561.*

### แฮตทริก

## สถิติผู้ชม


## ดูเพิ่ม
* ไทยลีก ฤดูกาล 2561
* ไทยลีก 2 ฤดูกาล 2561
* ไทยลีก 3 ฤดูกาล 2561
* ไทยลีก 4 ฤดูกาล 2561
* ช้าง เอฟเอคัพ 2561
* โตโยต้า ลีกคัพ 2561

## อ้างอิง

4
โรงเรียนเขวาใหญ่พิทยาสรรค์

**โรงเรียนเขวาใหญ่พิทยาสรรค์** เป็นโรงเรียนประจำตำบลเขวาใหญ่ อำเภอกันทรวิชัย จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต ตักสิลา

## ประวัติโรงเรียน
โรงเรียนโพนงามพิทยานุกูล เป็นโรงเรียนมัธยมศึกษาประจำตำบล ก่อตั้งเมื่อวันที่ 5 มกราคม พ.ศ. 2525 ปัจจุบันโรงเรียนได้เปิดทำการเรียนการสอนในระดับมัธยมศึกษาปีที่ 1-6 ตามหลักสูตรการศึกษาขั้นพื้นฐาน กระทรวงศึกษาธิการ

## อาคาร สถานที่
โรงเรียนประกอบด้วยอาคารเรียนถาวร 3 หลัง อาคารเอนกประสงค์ และสนามฟุตบอล

## การจัดการศึกษา
### หลักสูตร
โรงเรียนเขวาใหญ่พิทยาสรรค์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
* กลุ่มสาระการเรียนรู้ภาษาไทย
* กลุ่มสาระการเรียนรู้ภาษาต่างประเทศ
* กลุ่มสาระการเรียนรู้คณิตศาสตร์
* กลุ่มสาระการเรียนรู้วิทยาศาสตร์
* กลุ่มสาระการเรียนรู้สังคมศึกษา ศาสนา และวัฒนธรรม
* กลุ่มสาระการเรียนรู้พลศึกษาและสุขศึกษา
* กลุ่มสาระการเรียนรู้ศิลปะ
* กลุ่มสาระการเรียนรู้การงานอาชีพและเทคโนโลยี
### แผนการเรียน
* ระดับมัธยมศึกษาตอนต้น

* ระดับมัธยมศึกษาตอนปลาย

## อ้างอิง

## แหล่งข้อมูลอื่น
* เว็บไซต์ข้อมูลจาก OBEC

เขวาใหญ่พิทยาสรรค์
เขวาใหญ่พิทยาสรรค์
เขวาใหญ่พิทยาสรรค์
หมวดหมู่:สถานศึกษาในอำเภอกันทรวิชัย
ตระกูลมัตสึไดระ

**ตระกูลมัตสึไดระ** () ตระกูลซามูไรของญี่ปุ่นที่อ้างว่าสืบเชื้อสายจากตระกูลมินาโมโตะ อันเป็นตระกูลของโชกุนแห่งรัฐบาลโชกุนคามากูระ โดยชื่อตระกูลมาจาก**หมู่บ้านมัตสึไดระ**ซึ่งเป็นหมู่บ้านแห่งหนึ่งในแคว้นมิกาวะ (ปัจจุบันคือจังหวัดไอจิ) ซึ่งตามประวัติศาสตร์ของแคว้นนี้มีหลายตระกูลที่ได้เข้ามาปกครอง กระทั่งคริสต์ศตวรรษที่ 16 ตระกูลมัตสึไดระสายหลักได้เข้ามาปกครองแคว้นมิกาวะภายใต้การนำของมัตสึไดระ โมโตยาซุ ในเวลาต่อมาโมโตยาซุต้องการให้ตระกูลและแคว้นของตนเป็นที่รู้จักในวงกว้างจึงได้เปลี่ยนชื่อของตนเองรวมถึงชื่อตระกูลจากมัตสึไดระ โมโตยาซุเป็นโทกูงาวะ อิเอยาซุ และกลายเป็นโชกุนคนแรกแห่งรัฐบาลโชกุนโทกูงาวะ ซึ่งสายของอิเอยาซุได้รวมกันเป็นตระกูลโทกูงาวะขณะที่ตระกูลสาขาอื่นยังคงใช้มัตสึไดระตามเดิมและได้เข้ามาเป็นตระกูลสาขาย่อยของตระกูลโทกูงาวะ

หลังจากเหตุการณ์การฟื้นฟูเมจิและการยกเลิกระบบแคว้น ตระกูลโทกูงาวะและตระกูลมัตสึไดระได้กลายเป็นส่วนหนึ่งของคาโซกุหรือ**สายเลือดอันสูงศักดิ์**ซึ่งเป็นชนชั้นการปกครองใหม่

หมวดหมู่:ตระกูลญี่ปุ่น
หมวดหมู่:ตระกูลมัตสึไดระ
หมวดหมู่:ตระกูลโทกูงาวะ
หมวดหมู่:จังหวัดชิซูโอกะ
หมวดหมู่:จังหวัดไอจิ
เวเซอร์ชตาดีอ็อน

**เวเซอร์ชตาดีอ็อน** () เป็นสนามฟุตบอลตั้งอยู่ที่เมืองเบรเมิน ประเทศเยอรมนี ตั้งอยู่ฝั่งเหนือของแม่น้ำเวเซอร์ ล้อมรอบด้วยสวนสาธารณะ และอยู่ห่างจากใจกลางเมืองไปประมาณ 1 กิโลเมตรเท่านั้น สนามแห่งนี้เป็นสนามเหย้าของแวร์เดอร์เบรเมิน สโมสรในบุนเดิสลีกา

นอกจากการแข่งขันฟุตบอลแล้ว สนามแห่งนี้ยังใช้งานมหรสพ ซึ่งเคยมีศิลปินระดับโลกมาร่วมแสดง อาทิ บอน โจวี, ไมเคิล แจ็กสัน, ทีนา เทอร์เนอร์, ดีเพชโมด, เมทัลลิกา, เดอะโรลลิงสโตนส์, กันส์แอนด์โรสเซส, แวนแฮเลน เป็นต้น

## การแข่งขันระดับทีมชาติ

## ระเบียงภาพ

ไฟล์:Weserstadion Nordseite.JPG|ฝั่งทิศเหนือของสนามในปี ค.ศ. 2007
ไฟล์:Ostkurve.jpg|กองเชียร์ *Ostkurve* ในปี ค.ศ. 2009
ไฟล์:Weserstadion Agosto 2011.jpg|ภายในสนาม ค.ศ. 2011
ไฟล์:2012-08-08-fotoflug-bremen zweiter flug 0434.JPG|มุมสูงของสนาม ค.ศ. 2012
ไฟล์:Weserstadion nach dem Spiel.JPG|แฟนและสนามในวันแข่งขัน ค.ศ. 2014


## อ้างอิง

## แหล่งข้อมูลอื่น

*3D model of the Weserstadion 
*Stadium picture 
* เว็บไซต์อย่างเป็นทางการ 

หมวดหมู่:สนามฟุตบอลในประเทศเยอรมนี
หมวดหมู่:สิ่งก่อสร้างในเบรเมิน
หมวดหมู่:เอ็สเฟา แวร์เดอร์เบรเมิน
โรงเรียนโนนราษีวิทยา

thumb|200px|right|ดอกตะแบก ดอกไม้ประจำโรงเรียน

**โรงเรียนโนนราษีวิทยา** () เป็นโรงเรียนประจำตำบลโนนราษี อำเภอบรบือ จังหวัดมหาสารคาม เดิมเป็นโรงเรียนสาขาของโรงเรียนบรบือ ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต บรบือ

## ประวัติโรงเรียน
ปีการศึกษา 2537 กรมสามัญศึกษาอนุมัติให้โรงเรียนบรบือ จัดตั้งสาขาโรงเรียนมัธยมศึกษา ที่ตำบลโนนราษี อำเภอบรบือ จังหวัดมหาสารคาม ให้ใช้โคกดินแดงพื้นที่สาธารณะประโยชน์ตำบลโนนราษีเป็นสถานที่ตั้งจำนวน 160 ไร่ 

ในปีการศึกษา 2537 โรงเรียนได้รับนักเรียนเข้าศึกษาต่อในระดับชั้นมัธยมศึกษาปีที่ 1 จำนวน 71 คนเป็นนักเรียนรุ่นแรกของโรงเรียน โดยแต่งตั้งให้นายคำชัย จ่าสูงเนิน เป็นผู้ประสานงานสาขาโรงเรียนบรบือ

วันที่ 8 พฤษภาคม 2540 โรงเรียนได้รับการประกาศจัดตั้งอย่างเป็นทางการจากกระทรวงศึกษาธิการพร้อมกับสถานศึกษาอื่นอีก 50 แห่ง และกำหนดให้เป็นโรงเรียนมัธยมศึกษาประจำตำบลโนนราษี

## อาคาร สถานที่
โรงเรียนตั้งอยู่บนพื้นที่ 160 ไร่ ประกอบด้วยอาคารเรียนถาวร 2 หลัง อาคารอเนกประสงค์ โรงอาหาร สนามฟุตบอล สนามบาสเกตบอล สนามตะกร้อ

## การจัดการศึกษา
### หลักสูตร
โรงเรียนโนนราษีวิทยาเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
* กลุ่มสาระการเรียนรู้ภาษาไทย
* กลุ่มสาระการเรียนรู้ภาษาต่างประเทศ
* กลุ่มสาระการเรียนรู้คณิตศาสตร์
* กลุ่มสาระการเรียนรู้วิทยาศาสตร์
* กลุ่มสาระการเรียนรู้สังคมศึกษา ศาสนา และวัฒนธรรม
* กลุ่มสาระการเรียนรู้พลศึกษาและสุขศึกษา
* กลุ่มสาระการเรียนรู้ศิลปะ
* กลุ่มสาระการเรียนรู้การงานอาชีพและเทคโนโลยี
### แผนการเรียน
* ระดับมัธยมศึกษาตอนต้น

* ระดับมัธยมศึกษาตอนปลาย

## อ้างอิง

## ข้อมูลเพิ่มเติม
* เว็บไซต์โรงเรียนโนนราษีวิทยา

หมวดหมู่:โรงเรียนในอำเภอบรบือ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
หมวดหมู่:โรงเรียนที่ก่อตั้งในปี พ.ศ. 2540
เลขควอนตัมแม่เหล็ก

ในฟิสิกส์อะตอม **เลขควอนตัมแม่เหล็ก** () สัญลักษณ์ คือ m เป็นหนึ่งในเลขควอนตัม ()  ซึ่งใช้อธิบายสถานะของอิเล็กตรอนในอะตอม เลขควอนตัมแม่เหล็กจะแสดงจำนวนออบิทัลตามระดับพลังงานย่อย และใช้เพื่อแสดงความสัมพันธ์กับเลขควอนตัมโมเมนตัมเชิงมุม () ของออร์บิทัล 

ระดับพลังงานย่อยของอิเล็กตรอน เช่น s, p, d และ f มีเลขควอนตัมโมเมนตัมเชิงมุม *ℓ* = 0, 1, 2 และ 3 ตามลำดับ และมีเลขควอนตัมแม่เหล็ก m จะอยู่ในช่วง -*ℓ* ถึง + *ℓ* ยกตัวอย่างเช่น ระดับพลังงานย่อย s ประกอบด้วย 1 ออร์บิทัล มีค่า m เท่ากับ 0 ระดับพลังงานย่อย p ประกอบด้วย 3 ออร์บิทัล มีค่า m เท่ากับ -1, 0 และ 1 เป็นต้น 

## อ้างอิง

หมวดหมู่:ฟิสิกส์อะตอม
อ่าวจอดเรือ

[thumb|250px|อ่าวจอดเรือขนาดเล็กที่หมู่บ้านโคลเวลลี เทศมณฑล[เดวอน สหราชอาณาจักร]]
[thumb|250px|อ่าวจอดเรือที่เมือง[ปุนตาเดลเอสเต ประเทศอุรุกวัย]]
**อ่าวจอดเรือ** () หรือ **ท่าจอดเรือ** () เป็นแหล่งน้ำที่ใช้จอดเรือ เรือกำปั่น และเรือลำเลียงเพื่อหลบคลื่นลมพายุหรือเพื่อเก็บไว้ใช้ในอนาคต ในภาษาอังกฤษ คำ  (ซึ่งแต่เดิมหมายถึงแหล่งน้ำที่มีที่กำบัง) มักใช้สลับกับคำ  ("ท่าเรือ") ซึ่งเป็นสิ่งอำนวยความสะดวกที่มนุษย์สร้างขึ้นสำหรับการบรรจุและขนถ่ายสินค้าหรือการรับ-ส่งผู้โดยสาร โดยทั่วไปท่าเรือท่าหนึ่ง ๆ จะมีอ่าวจอดเรืออย่างน้อยหนึ่งอ่าว ท่าเรืออะเล็กซานเดรียในประเทศอียิปต์เป็นตัวอย่างหนึ่งของท่าเรือที่มีอ่าวจอดเรือสองอ่าว

อ่าวจอดเรืออาจเป็นอ่าวที่เกิดขึ้นตามธรรมชาติหรืออ่าวที่มนุษย์สร้างขึ้น อ่าวที่สร้างขึ้นนั้นอาจเป็นอ่าวที่มีการสร้างเขื่อนกั้นคลื่น กำแพงกั้นคลื่น หรือสะพานเทียบเรือโดยเจตนา หรือเป็นอ่าวที่เกิดจากการขุดลอกซึ่งต้องได้รับการบำรุงรักษาด้วยการขุดลอกเพิ่มเติมเป็นระยะ ๆ ตัวอย่างอ่าวจอดเรือที่สร้างขึ้นคือ ลองบีชฮาร์เบอร์ รัฐแคลิฟอร์เนีย สหรัฐ เดิมเป็นที่ลุ่มน้ำเค็มและที่ลุ่มราบน้ำขึ้นถึงซึ่งตื้นเกินไปสำหรับเรือสินค้าสมัยใหม่ ก่อนที่จะได้รับการขุดลอกในช่วงต้นคริสต์ศตวรรษที่ 20 ในทางตรงกันข้าม อ่าวจอดเรือที่เกิดขึ้นตามธรรมชาติจะถูกโอบล้อมหลายด้านด้วยแผ่นดินที่ยื่นออกมา ตัวอย่างอ่าวจอดเรือธรรมชาติ ได้แก่ ซิดนีย์ฮาร์เบอร์ในประเทศออสเตรเลีย และทริงโคมาลีฮาร์เบอร์ในประเทศศรีลังกา


หมวดหมู่:คำศัพท์การเดินเรือ
หมวดหมู่:สิ่งก่อสร้างชายฝั่ง
หมวดหมู่:แหล่งน้ำ
แคว้นมิกาวะ

thumb|แผนที่ประเทศญี่ปุ่นใน ค.ศ. 1868 แคว้นมิกาวะแสดงด้วยสีแดง

**แคว้นมิกาวะ** () อดีตแคว้นศักดินาในประเทศญี่ปุ่นซึ่งปัจจุบันตั้งอยู่ทางฝั่งตะวันออกของจังหวัดไอจิ แคว้นมิกาวะมีพื้นที่ติดกับอีก 4 แคว้นคือ แคว้นมิโนะ แคว้นโอวาริ แคว้นโทโตมิ และแคว้นชินาโนะ

## อ้างอิง

มิ
หมวดหมู่:จังหวัดไอจิ
วัลท์ชตาดีอ็อน (แฟรงก์เฟิร์ต)

thumb|260px|ภาพถ่ายมุมสูงของสนาม
**วัลท์ชตาดีอ็อน** () หรือชื่อตามชื่อผู้สนับสนุนในปัจจุบันว่า **ค็อมแมทซ์บังค์-อาเรนา** () เป็นสนามกีฬาที่มีหลังคาเปิด-ปิดได้ ตั้งอยู่ที่เมืองแฟรงก์เฟิร์ต รัฐเฮ็สเซิน ประเทศเยอรมนี ชื่อเดิมของสนามแห่งนี้คือ สนามเปิดใช้งานในปี ค.ศ. 1925 และได้รับการปรับปรุงหลายครั้ง จนในที่สุด ได้มีการปรับปรุงให้เป็นสนามฟุตบอลอย่างเต็มรูปแบบ เพื่อรองรับการแข่งขันฟีฟ่าคอนเฟเดอเรชันส์คัพ 2005 และฟุตบอลโลก 2006 สนามมีความจุ 51,500 ที่นั่งสำหรับนัดลีก และลดลงเหลือ 48,500 ที่นั่ง สำหรับนัดอเมริกันฟุตบอลและฟุตบอลทีมชาติ สนามแห่งนี้ติด 1 ใน 10 อันดับสนามฟุตบอลที่ใหญ่ที่สุดของประเทศ และเป็น 1 ใน 9 สนามที่ใช้จัดแข่งขันฟุตบอลโลกหญิง 2011 ซึ่งใช้จัดการแข่งขันไป 4 นัด รวมไปถึงนัดชิงชนะเลิศ

ศูนย์กีฬาแฟรงก์เฟิร์ต ซึ่งมีนครแฟรงก์เฟิร์ตเป็นเจ้าของ ประกอบด้วยสนามฟุตบอล และสิ่งอำนวยความสะดวกต่าง ๆ ได้แก่ สระว่ายน้ำ, ศูนย์เทนนิส, สนามวอลเลย์บอลชายหาด และห้องกีฬาฤดูหนาว นอกจากนี้สนามยังมีสถานีรถไฟในตัว คือ สถานีรถไฟฟรังค์ฟวร์ทชตาดีอ็อน

วัลท์ชตาดีอ็อน (ค็อมแมทซ์บังค์-อาเรนา) เป็นสนามเหย้าของสโมสรฟุตบอลไอน์ทรัคท์ฟรังค์ฟวร์ท

## การแข่งขันฟุตบอลทีมชาติ
### [[ฟุตบอลโลก 1974]]

### [[ฟีฟ่าคอนเฟเดอเรชันส์คัพ 2005]]

### [[ฟุตบอลโลก 2006]]

### [[ฟุตบอลโลกหญิง 2011]]

## อ้างอิง

## แหล่งข้อมูลอื่น

* เว็บไซต์อย่างเป็นทางการ 

หมวดหมู่:สนามฟุตบอลในประเทศเยอรมนี
หมวดหมู่:สิ่งก่อสร้างในแฟรงก์เฟิร์ต
หมวดหมู่:ไอน์ทรัคท์ฟรังค์ฟวร์ท
หมวดหมู่:สนามกีฬาฟุตบอลโลก 2006
หมวดหมู่:สนามกีฬาฟุตบอลโลกหญิง 2011
หมวดหมู่:สนามกีฬาฟุตบอลชิงแชมป์แห่งชาติยุโรป 2024
หมวดหมู่:สนามกีฬาที่สร้างเสร็จในปี พ.ศ. 2468
ยอดผู้เสียชีวิตจากยานพาหนะในประเทศไทยแบ่งตามปี

นี่คือ**ยอดผู้เสียชีวิตจากยานพาหนะในประเทศไทยแบ่งตามปี** ในปี 2549 ร้อยละ 64 ของยานพาหนะในประเทศไทยเป็นรถจักรยานยนต์ นิยามการป่วยตายว่าเสียชีวิตภายใน 30 วันหลังประสบอุบัติเหตุชน ประเทศไทยมีถนนเป็นระยะทาง 212,060 กม. ในปี 2549 เป็นทางหลวงแผ่นดิน 61,747 กิโลเมตร ทางหลวงพิเศษ 313 กิโลเมตร ทางหลวงชนบท 42,500 กิโลเมตรและทางหลวงท้องถิ่นภายใต้ราชการปกครองส่วนท้องถิ่น 107,500 กิโลเมตร

## ผู้เสียชีวิตแบ่งตามปี

## อ้างอิง

หมวดหมู่:การขนส่งในประเทศไทย
หมวดหมู่:อุบัติเหตุทางถนนในประเทศไทย
หมวดหมู่:เสียชีวิตจากอุบัติเหตุทางถนนในประเทศไทย
อายส์โอเพน (เพลง)

"**อายส์โอเพน**" () เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากอัลบั้มเพลงประกอบภาพยนตร์ *[[เดอะฮังเกอร์เกมส์: ซองส์ฟรอมดิสตริกต์ 12 แอนด์บียอนด์]]* แต่ไม่ได้ปรากฏในภาพยนตร์ เพลงผลิตโดยสวิฟต์และนาธาน แชปแมน เป็นซิงเกิลนำจากอัลบั้มและถูกส่งไปตามคลื่นวิทยุในวันที่ 27 มีนาคม ค.ศ. 2012 มิวสิกวิดีโอเป็นแอนิเมชันกับเนื้อเพลง ออกเผยแพร่ทางวีโวในเดือนพฤษภาคม ค.ศ. 2012

## อ้างอิง

หมวดหมู่:ซิงเกิลในปี พ.ศ. 2555
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:ร็อกบัลลาด
หมวดหมู่:เพลงในปี พ.ศ. 2555
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
แยกกษัตริย์ศึก

**แยกกษัตริย์ศึก** () เป็นทางแยกหนึ่งในพื้นที่แขวงคลองมหานาคและแขวงวัดเทพศิรินทร์ เขตป้อมปราบศัตรูพ่าย และแขวงรองเมือง เขตปทุมวัน กรุงเทพมหานคร เป็นสี่แยกที่เป็นจุดกันระหว่างถนนพระรามที่ 1, ถนนกรุงเกษม และถนนบำรุงเมือง

ชื่อทางแยกมาจาก "สะพานกษัตริย์ศึก" หรือ สะพานพระราม 1  ซึ่งเป็นสะพานข้ามคลองผดุงกรุงเกษม ที่อยู่ตรงทางแยกฝั่งถนนพระรามที่ 1 เดิมสะพานนี้มีชื่อที่เรียกกันว่า "สะพานยศเส" ซึ่งเป็นสะพานไม้ ต่อมาสะพานยศเสมีความชำรุด  ในปี พ.ศ. 2471 พระบาทสมเด็จพระปกเกล้าเจ้าอยู่หัวจึงโปรดเกล้าฯ ให้มีการซ่อมแซมใหม่เป็นสะพานคอนกรีตเสริมเหล็ก  มีบาทวิถีสองข้าง เช่นเดียวกับสะพานข้ามทางรถไฟ ในเส้นทางรถไฟจากสถานีรถไฟหัวลำโพงทางถนนพระรามที่ 1 ที่อยู่ใกล้เคียงซึ่งใช้ชื่อว่าสะพานกษัตริย์ศึกเช่นเดียวกัน โดยชื่อ "กษัตริย์ศึก"  ซึ่งเป็นนามพระราชทาน มีที่มาจากราชทินนามในพระบาทสมเด็จพระพุทธยอดฟ้าจุฬาโลกมหาราช องค์ปฐมกษัตริย์แห่งราชวงศ์จักรี เมื่อครั้งที่ทรงรับราชการและมีบรรดาศักดิ์เป็นสมเด็จเจ้าพระยามหากษัตริย์ศึก  และสัมพันธ์กับความหมายของชื่อถนนพระรามที่ 1 ซึ่งหมายถึงรัชกาลที่ 1 และมีการสันนิษฐานว่า เส้นทางสร้างสะพานแห่งนี้เป็นเส้นทางเดินทัพกลับของสมเด็จเจ้าพระยามหากษัตริย์ศึกเมื่อคราวศึกกัมพูชา  พระบาทสมเด็จพระปกเกล้าเจ้าอยู่หัวเสด็จฯ ทรงเปิดสะพานวันที่  6  เมษายน  พ.ศ. 2472 

จากที่เดิมสะพานกษัตริย์ศึกเคยใช้ชื่อว่า สะพานยศเส ทำให้ย่านนี้ถูกเรียกกันติดปากว่า "ยศเส" มีซอยต่าง ๆ ที่ใช้ชื่อตามนี้ โดยเป็นแหล่งของร้านอาหารที่มีชื่อเสียงจำนวนมาก เช่น ราดหน้า, สุกี้ ที่ได้รับการแนะนำเป็นบีบกูร์ม็องจากมิชลินไกด์ด้วย

นอกจากนี้แล้วในปี พ.ศ. 2450 ที่นี่ยังเป็นจุดแรกที่มีการให้บริการรถโดยสารประจำทาง หรือรถเมล์ เป็นครั้งแรกในประเทศไทย โดยนายเลิศ เศรษฐบุตร โดยวิ่งจากสะพานยศเสไปจนถึงประตูน้ำสระปทุม (บริเวณแยกประตูน้ำในปัจจุบัน) แต่ในครั้งนั้นยังไม่ได้ใช้รถยนต์ หากแต่ใช้รถม้า จึงยังไม่ค่อยประสบความสำเร็จนัก

## สถานที่สำคัญใกล้เคียง
*การรถไฟแห่งประเทศไทย
*กรมพัฒนาพลังงานทดแทนและอนุรักษ์พลังงาน
*บ้านพิบูลธรรม
*โรงเรียนเทพศิรินทร์
*ตลาดโบ๊เบ๊
*โรงพยาบาลหัวเฉียว
*วัดสระบัว (กรุงเทพมหานคร)
*วัดชำนิหัตถการ (วัดสามง่าม)

## อ้างอิง

กษัตริย์ศึก
กษัตริย์ศึก
กษัตริย์ศึก
หมวดหมู่:สถานที่ที่ตั้งชื่อตามพระนามของพระบาทสมเด็จพระพุทธยอดฟ้าจุฬาโลกมหาราช
หมวดหมู่:โบราณสถานในเขตปทุมวัน
มิสแกรนด์สระบุรี

**มิสแกรนด์สระบุรี** () เป็นการประกวดนางงามสำหรับผู้หญิงระดับจังหวัดสระบุรีทางภาคกลางของประเทศไทย​ จุดประสงค์เพื่อทำงานเผยแพร่วัฒนธรรมของจังหวัดเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ 
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์

## การประกวดมิสแกรนด์สระบุรี

## ผลงานการประกวดระดับประเทศ
**สัญลักษณ์สี**

### มิสแกรนด์ไทยแลนด์

## ดูเพิ่ม
* มิสแกรนด์ไทยแลนด์

## อ้างอิง

## แหล่งข้อมูลอื่น

สระบุรี
หมวดหมู่:วัฒนธรรมของจังหวัดสระบุรี
อยู่ดี ๆ ก็

**"อยู่ดีๆก็..."** เป็นซิงเกิลของ WONDERFRAME ร่วมกับ YOUNGOHM ในปี พ.ศ. 2560 ประพันธ์เนื้อร้อง-แต่งทำนองโดย WONDERFRAME ร่วมกับ YOUNGOHM และเรียบเรียงโดย ธันวา เกตุสุวรรณ (ฮาย Paper Planes ออกจำหน่ายครั้งแรกในวันที่ 1 ธันวาคม พ.ศ. 2560

เนื้อหาของเพลงพูดถึง การบอกเล่าอารมณ์ของความเซ็งและสับสน ในความสัมพันธ์ที่ไม่แน่นอน จะรักจะเลิกก็ไม่รู้ อยู่ดีๆก็หายไลน์ไม่ตอบ

## การตอบรับ
เพลง "อยู่ดีๆก็..." ติดอันดับสูงสุดที่ 1 จากการจัดอันดับของ Joox ในชาร์ต จูกซ์ท็อป 50 ชาร์ต เพลงไทย ประจำวันที่ 5 กุมภาพันธ์ พ.ศ. 2561 และติดอันดับสูงสุดที่ 10 จากการจัดอันดับของ Joox ในชาร์ต จูกซ์ท็อป 100 ชาร์ต ประจำวันที่ 12 กุมภาพันธ์ พ.ศ. 2561
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:เพลงฮิปฮอปไทย
หมวดหมู่:ซิงเกิลในสังกัดเวย์เฟอร์เรคคอร์ดส
หมวดหมู่:ซิงเกิลในสังกัดวอร์เนอร์มิวสิก ไทยแลนด์
ฟร็องแซ็งโฟ (ช่องโทรทัศน์)

**ฟร็องแซ็งโฟ** () เป็นช่องข่าวโทรทัศน์ที่มีรัฐบาลฝรั่งเศส เป็นเจ้าของ โดยการร่วมทุนของฟร็องส์เตเลวีซิอง, ราดิโอฟร็องส์, ฟร็องส์เมดิอามงด์ (ร่วมกับฟร็องส์แว็งต์-กัทร์) และสถาบันโสตทัศนูปโภคแห่งชาติฝรั่งเศส

ฟร็องแซ็งโฟได้ทดลองออกอากาศผ่านระบบออนไลน์เมื่อวันที่ 31 สิงหาคม พ.ศ. 2559  ก่อนที่จะเริิ่มออกอากาศผ่านโทรทัศน์ภาคพื้นดินระบบดิจิทัลและโทรทัศน์เคเบิลในวันที่ 1 กันยายน ปีเดียวกัน เวลา 20:00 น.

โดยฟร็องแซ็งโฟ ออกอากาศรายการสดตั้งแต่เวลา 06:00–24:00 น. โดยมีรายการข่าวทุกชั่วโมงช่วงละ 12 นาที และมีสรุปข่าวทุก ๆ 20, 40 และ 50 นาทีของชั่วโมง นอกจากนี้ยังมีการนำรายการวิทยุจากสถานีวิทยุฟร็องแซ็งโฟมาออกอากาศคู่ขนานผ่านโทรทัศน์ ส่วนเวลา 24:00–06:00 น. จะรับสัญญาณรายการจากฟร็องส์แว็งต์-กัทร์ ภาคภาษาฝรั่งเศส

## อ้างอิง
	

## แหล่งข้อมูล
* เว็บไซต์ทางการ 
* ฟร็องส์เตเลวีซียง 
* ราดีโยฟร็องส์ 
* ฟร็องส์เมดียามงด์ 
* สถาบันโสตทัศนูปโภคแห่งชาติฝรั่งเศส 

หมวดหมู่:สถานีโทรทัศน์ในประเทศฝรั่งเศส
หมวดหมู่:ก่อตั้งในปี พ.ศ. 2559
หมวดหมู่:ผู้ผลิตรายการข่าว
จังหวัดนูเอวาเอซีฮา

**จังหวัดนูเอวาเอซีฮา** ( , , กาปัมปางัน: *Lalawigan ning Nueva Ecija*, ปังกาซีนัน: *Luyag na Nueva Ecija*) (: 034900000; '''ISO''': PH-NUE) เป็นจังหวัดที่ไม่มีทางออกสู่ทะเล ตั้งอยู่ในเขตกิตนางลูโซน ประเทศฟิลิปปินส์ เมืองหลักคือปาลายัน อาณาเขตติดต่อกับจังหวัดบูลาคัน, ปัมปังกา, ตาร์ลัก, ปังกาซีนัน, นูเอวาวิซคายา และเอาโรรา โดยจังหวัดนูเอวาเอซีฮามีแหล่งปลูกข้าวที่ใหญ่ที่สุดในประเทศ จึงได้รับสมญาว่า *ชามข้าวแห่งฟิลิปปินส์*

## ภูมิอากาศ

## อ้างอิง

## แหล่งข้อมูลอื่น

* 
* 
* 
* 
* 


นูเอวาเอซีฮา
หมวดหมู่:รัฐและดินแดนที่ก่อตั้งในปี พ.ศ. 2344
จังหวัดปัมปังกา

**จังหวัดปัมปังกา** (กาปัมปางัน: Lalawigan ning Pampanga; ) เป็นจังหวัดใน ประเทศฟิลิปปินส์ ตั้งอยู่บนชายฝั่งทางตอนเหนือของอ่าวมะนิลา ปัมปังกามีอาณาเขตติดต่อกับจังหวัดตาร์ลักทางทิศเหนือ, จังหวัดตาร์ลักทาง
ทิศตะวันออกเฉียงเหนือ, จังหวัดบูลาคันทางทิศตะวันออก, อ่าวมะนิลาทางทิศใต้, จังหวัดบาตาอันทางทิศตะวันตกเฉียงใต้ และจังหวัดซัมบาเลสทางทิศตะวันตก มีเมืองหลักคือ ซันเฟร์นันโด และมีนครอิสระคือ แอนเจลิส

จังหวัดปัมปังกา มีท่าอากาศยานนานาชาติคลาร์ก ซึ่งอยู่ในเขตเมืองท่าปลอดภาษีคลาร์ก ห่างจากเมืองหลักของจังหวัดไปทางทิศเหนือ  จังหวัดนี้ยังเป็นที่ตั้งของฐานทัพกองทัพอากาศฟิลิปปินส์ 2 แห่ง ได้แก่ ฐานทัพอากาศบาซา และฐานทัพอากาศคลาร์ก ในปี ค.ศ. 2015 จังหวัดปัมปังกามีประชากรประมาณ 2,198,110 คน แต่ผู้มีสิทธิ์เลือกตั้งมีประมาณ 1,079,532 คน

## ภูมิอากาศ

## อ้างอิง

## แหล่งข้อมูลอื่น

* 
* 
* 
* 


ปัมปังกา
หมวดหมู่:รัฐและดินแดนที่ก่อตั้งในปี พ.ศ. 2114